text: мұхтар бақтыгереев (15 маусым, 1933, атырау 11 маусым, 1999, алматы) актер, қазақстанның халық артисі (1991). байұлы тайпасының есентемір руынан шыққан. театрға деген құштарлық сезімі мектепте жүрген кезінен оянып, 15 жасында атырау облысаралық драма театрына орналасады. сонда жүріп баймағамбет (ғ. мұстафиннің қодар (ғ. мүсіреповтің “қозы көрпеш баян сұлуында”), петруччо (у. шекспирдің аңдамас (м. ақынжанов пен қ. қуанышбаевтың “майрасында”) рөлдерімен назарға ілінеді. осы еңбектерінен актерге қажет еңбекқорлық, зеректік, әсершілдік қасиеттерді байқаған театр басшылары дарынды баланы алматыға оқуға жібереді. 1956 жылы алматы театр училищесін бітіреді. сол жылдан бастап қазақ балалар мен жасөспірімдер театрында жұмыс істейді. мұнда ақын (ж. жұмахановтың “қарагөз асанбай (ш. хұсайыновтың “біздің ғаниында”), қарасай (б.майлиннің “шұғасында”), құдияр (и. байзақовтың “ақбөпесінде”), нұри (н. хикметтің “әпендесінде”), құнанбай (“жас абай” осман (р.ғамзатовтың “тау қызында”), дәруіш (м. кәрімнің “ай тұтылған түнінде”), клавдий (у. шекспирдің “гамлетінде”), науан (ғ.мүсіреповтың “ақан сері ақтоқтысында”), ілияс (ш. айтматовтың “арманым әселімінде”), доғал (м. әуезовтің “алуасында” қазақстанның мемлекеттік сыйлығы, 1984), мамаев “адам аласы ішіндесінде”), т.б. рөлдерді ойнайды. бақтыгереев сомдаған құнанбай, науан, қарасай образдары терең психология астарымен, сараң қимыл, сарабдал мінезімен есте қалады. бақтыгереев 60-тан астам киноға түсті, қазақ кинодубляжына белсене қатысты. мұхтар бақтыгереев мұхтар әуезовтің «алуа» спектакліндегі доғал рөлінде мұхтар бақтыгереев «отырар ертен қирайды» спектакліндегі қайыр хан рөлінде